  Майя Бывальцева Удмуртиын Вавож ёросысь Водӟи — Брызгал — Мӧнья гурт сюреслэсь 10 иськемъем люкетсэ выльдонъя ужкагазъёсты юнматӥзы. Со сярысь ивортэ элькун тӧролэн но кивалтэтлэн пресс-службазы. Элькунысь транспортъя но сюрес возёсъя министрлэсь ужзэ быдэсъясь Алексей Горбачёв верамъя, сӥзьыл но тулыс со сюрес вылтӥ ветлыны туж секыт луэ, соин валче калык ёрос центре вуыны шугъяське. Со кӧня ке гуртъёслэн азинсконзы вылын шӧдӥське но ёросысь гурт возёсэз азинтонлы шугъяськонъёс кылдытэ Алексей Горбачёв, Удмуртиысь транспортъя но сюрес возёсъя министрлэсь ужзэ быдэсъясь Со сюресэз «Гурт ёросъёсты азинтон» нимысьтыз федерал программа улсын 2018-тӥ арын тупатъяны чаклало. Тодэ вайытом, Удмуртиын сюресъёсты тупатъян но выльдон ужъёсты кык валтӥсь ӧръёсъя нуо — «Кышкыттэмлыко но ӟечлыко сюресъёс» валтӥсь йӧскалык ӵектос улсын (отчы пыро Ижкарысь но 100 иськемлы со котырысь сюресъёс) но «Гурт ёросъёсты азинтон» нимысьтыз федерал программа улсын. Кыкетӥезъя таяз арын 14 гурт сюресъёсты лэсьтыны но выльдыны чакламын, оглом 46 иськем. Тегъёс: Вавож Удмуртия гурт сюресъёс гуртсюресъёс  